./data/stoa0275/stoa010/stoa0275.stoa010.opp-lat1.xml
Omne, inquiunt, corpus aut animale sit necesse est aut inanimale Et si quidem inanimale est, extrinsecus movebitur, si vero animale,intrinsecus  Anima autem nec extrinsecus movebitur, ut quae nonsit inanimalis, nec intrinsecus, ut quae ipsa potius moveat corpus Itaque non videri eam corpus, quae non corporalium forma exaliqua regione moveatur  Ad hoc nos mirabimur incongruentiamprimo definitionis provocantis ad ea quae in animam non conveniunt Non enim potest anima animale corpus dici aut inanimale,cum ipsa sit quae aut faciat corpus animale, si adsit, aut inanimale,si absit ab illo  Itaque quod facit non potest esse ipsa, utdicatur animale vel inanimale  Anima enim dicitur substantiae suaenomine  Quodsi non capit animale corpus dici aut inanimale,quod est anima, quomodo provocabitur ad animalium et inanimaliumcorporum formam? Dehinc si corporis est moveri extrinsecusab aliquo, ostendimus autem supra moveri animam et ab alio, cumvaticinatur, cum furit, utique extrinsecus, cum ab alio, meritoquod movebitur extrinsecus ab alio secundum exempli propositionemcorpus agnoscam  Enimvero si ab alio moveri corporis est,quanto magis movere aliud? Anima autem movet corpus, et conatuseius extrinsecus foris parent  Ab illa est enim impingi et pedesin incessum et manus in contactum et oculos in conspectumet linguam in effatum, velut sigillario motu superficiem intusagitante  Unde haec vis incorporali animae? unde vacuae reisolida propellere? Sed quomodo divisi videntur in homine sensuscorporales et intellectuales? Corporalium aiunt rerum qualitates,ut terrae, ut ignis, corporalibus sensibus renuntiari, ut tactui,ut visui, incorporalium vero intellectualibus conveniri, ut benignitatis,ut malignitatis  Itaque incorporalem esse animam constat,cuius qualitates non corporalibus, sed intellectualibus sensibus comprehendantur Plane, si non huius definitionis gradum exclusero Ecce enim incorporalia ostendo corporalibus sensibus subici, sonumauditui, colerem conspectui, odorem odoratui, quorum exemploetiam anima corpori accedit, ne dicas idcirco ea per corporalesrenuntiari sensus quia corporalibus accedant  Igitur si constatincorporalia quoque a corporalibus comprehendi, cur non et anima,quae corporalis, ab incorporalibus renuntietur? Certe definitio exclusasit  De insignioribus argumentationibus erit etiam illa, quodomne corpus corporalibus ali iudicant, animam vero ut incorporalemincorporalibus, sapientiae scilicet studiis  Sed nec hic gradusstabit, etiam Sorano methodicae medicinae instructissimo auctorerespondente animam corporalibus quoque ali, denique deficientemeam cibo plerumque fulciri  Quidni? quo adempto in totum dilabiturex corpore  Ita etiam ipse Soranus plenissime super animacommentatus quatuor voluminibus, et cum omnibus philosophorumsententiis expertus, corporalem animae substantiam vindicat, etsiillam immortalitate fraudavit  Non enim omnium est credere quodChristianorum est  Sicut ergo Soranus ipse rebus ostendit animamcorporalibus ali, proinde et philosophus exhibeat illam incorporalibuspasci  Sed nemo unquam cunctanti de exitu animae mulsamaquam de eloquio Platonis infudit aut micas de minutiloquioAristotelis infersit  Quid autem facient tot ac tantae animaerupicum et barbarorum, quibus alimenta sapientiae desunt, ettamen indocta prudentia pollent, et sine academiis et porticibusAtticis et carceribus Socratis denique ieiunantes a philosophianihilominus vivunt? Non enim substantiae ipsi alimenta proficiuntstudiorum, sed disciplinae, quia nec opimiorem animam efficiunt,sed ornatiorem  Bene autem quod et artes Stoici corporales affirmant Adeo sic quoque anima corporalis, si et artibus ali creditur Sed enormis intentio philosophiae solet plerumque nec prospicerepro pedibus  Sic Thales in puteum  Solet et sententias suasnon intellegendo valetudinis corruptelam suspicari  Sic Chrysippusad elleborum  Tale aliquid opinor ei accidit, cum duo in unumcorpora negavit, alienato a prospectu et recogitatu praegnantum,quae non singula quotidie corpora, sed et bina et terna inunius uteri ambitu perferunt  Invenitur etiam in iure civili Graecaquaedam quinionem enixa filiorum, semel omnium mater, unicifetus parens multiplex, unici uteri puerpera numerosa, quae totstipata corporibus, paene dixerim populo, sextum ipsa corpusfuit  Universa conditio testabitur corpora de corporibus processuraiam illic esse unde procedunt  Secundum sit necesse estquod ex alio est  Nihil porro ex alio est nisi dum gignitur;sed tunc duo sunt